 OPĆINA VIŠKOVO



PRORAČUN U MALOM ZA 2024. GODINU



Drage mještanke i mještani Općine Viškovo,

Kako bih Vas i ove 2024. godine upoznali s Proračunom Općine Viškovo, najvažnijim dokumentom naše Općine, predstavljamo Vam još jedan „Proračun u malom Općine Viškovo“. Proračun za 2024. godinu sadrži brojne infrastrukturne projekte kojima želimo ne samo zadržati veći i poboljšati komunalni standard svih naših mještana no također sadrži i brojne projekte koji su usmjereni izravno na poboljšanje kvalitete života svih naših mještana, a posebno onih koji pripadaju ranjivim skupinama.



U Proračunu Općine za 2024. godinu, koji iznosi 21.160.700,00 EUR, značajna izdvajanja predviđena su za financiranje kapitalnih projekata i to: izgradnju oborinskog kolektora, rekonstrukciju ceste Vozišće-Mavri, izgradnju novog groblja Viškovo – Kastav, nove vodovodne ogranke, održavanje brojnih nerazvrstanih cesta, izradu projektne dokumentacije te otkup zemljišta za parkiralište u SRZ Halubjan.

Kako bi zadovoljili potrebe naših mladih obitelji krenut ćemo s radovima na izgradnji novog vrtića i jaslica u Viškovu s pratećim sadržajima. U okviru programa skrbi o djeci i raznih oblika pomoći obiteljima i kućanstvima u svrhu zadovoljavanja njihovih osnovnih životnih i zdravstvenih potreba te poboljšavanja njihovog socijalnog statusa nastavljamo s provedbom svih dosadašnjih aktivnosti.

Projekt „Za sretnije djetinjstvo“ kojim se doprinosi povećanje kvalitete života djece s teškoćama i problemima u ponašanju kao i djece slabijeg socijalno-imovinskog statusa nastavlja se i ove godine. Za daljnji razvoj poduzetništva na području Općine i ove su godine osigurana poticajna sredstva.

I ove godine nastavit ćemo s ulaganjima u obrazovanje: stipendiranjem uspješnih učenika i studenata, sufinanciranjem radnih bilježnica našim učenicima kao i usluge produženog boravka, nagrađivanjem uspješnih sportaša i sportašica te osiguranjem financijskih sredstava za javne potrebe u sportu, kulturi i ostalim društvenim djelatnostima te nastavljamo s brigom o našim starijim i nemoćnim osobama.

Vjerujem da ćete kroz ovaj Proračun u malom dobiti više informacija o mogućnostima i obvezama financiranja iz proračuna te da ćemo zajedno uz Vaše prijedloge usmjeriti sve naše aktivnosti i sredstva na dobrobit svakog našeg stanovnika.

Vaša Općinska načelnica

Sanja Udović, dipl.oec., v.r.

# OPĆENITO O PRORAČUNU

­­­­­­­­­­­­­­­

Proračun je temeljni financijski dokument koji sadrži plan za proračunsku godinu i projekcije za sljedeće dvije proračunske godine, a kojim se procjenjuju prihodi i primici te utvrđuju rashodi i izdaci Općine Viškovo i njezinih proračunskih korisnika.

**ŠTO JE PRORAČUN?**

To je godišnji plan koji sadrži raspodjelu sredstava za sve aktivnosti i projekte vezane uz funkcioniranje, održavanje i unaprjeđenje života u Općini kao i za sve aktivnosti proračunskih korisnika Općine.

Proračun se donosi za proračunsku godinu koja počinje 1. siječnja, a završava 31. prosinca kalendarske godine.

Proračun u malom dokument je namijenjen javnosti s ciljem predstavljanja najvažnijeg financijskog dokumenta Općine – Proračuna, a u kojem se u kratim crtama objašnjava prihode

**ŠTO JE PRORAČUN U MALOM? roračun u malom? PRORAČUN U MALOM ?**

i rashode, primitke i izdatke Općine s naglaskom na programe, aktivnosti i projekte koji će planiraju realizirati u 2023. godini na području Općine Viškovo.

Ovim se dokumentom pojednostavljenim prikazom nastoji javnosti omogućiti uvid u proračunske prihode i rashode kako bi dobili transparentnu i potpunu sliku gdje se i na koji način usmjerava i troši proračunski novac.

# OPĆENITO O PRORAČUNU



**KAKO SE DONOSI PRORAČUN?**

**U MALOM? roračun u malom? PRORAČUN U MALOM ?**

Jedinstveni upravni odjel Općine Viškovo objavljuje Javni poziv mještanima i mještankama Općine Viškovo za predlaganje projekata uoči izrade Proračuna za sljedeću proračunsku godinu. Temeljem upute Ministarstva financija i prijedloga financijskih planova proračunskih korisnika, a uvažajući i dobivene prijedloge mještana i mještanki, Jedinstveni upravni odjel izrađuje nacrt prijedloga Proračuna s projekcijama za slijedeće dvije godine te ga podnosi Općinskoj načelnici do 15. listopada tekuće godine.

Općinska načelnica utvrđuje prijedlog Proračuna s projekcijama za

slijedeće dvije godine te ga podnosi Općinskom vijeću Općine Viškovo do 15. studenoga, a Općinsko vijeće donosi Proračun do kraja tekuće godine kako bi se isti mogao primjenjivati s 01. siječnja godine za koju se donosi.

Općinsko vijeće Općine Viškovo na 24. sjednici održanoj 14. prosinca 2023. godine donijelo je Proračun Općine Viškovo za 2024. godinu u iznosu od 21.160.700 EUR te projekcije za 2025. i 2026. godinu u iznosu od 15.123.200 EUR za 2025. godinu te 15.828.200 EUR za 2026. godinu.

**ŠTO ČINI PRORAČUN? PRORAČUN?**

**U MALOM? roračun u malom? PRORAČUN U MALOM ?**

Proračun čini:

|  |
| --- |
| OPĆI DIO sastoji se od Računa prihoda i rashoda te Računa zaduživanja / financiranja |
| POSEBNI DIO plan rashoda i izdataka iskazanih po vrstama, raspoređenih u programe koji se od  sastoje od aktivnosti i projekata |
| OBRAZLOŽENJE PRORAČUNA tekstualno obrazloženje prihoda i rashoda, primitaka i izdataka proračuna te  programa, projekata i aktivnosti |

# OPĆENITO O PRORAČUNU



**ŠTO U PRORAČUNU PIŠE? PRORAČUN? PRORAČUN?**

**U MALOM? roračun u malom? PRORAČUN U MALOM ?**

* Koliki su ukupni prihodi i rashodi Općine Viškovo
* Vrste prihoda i rashoda Općine Viškovo odnosno kako se novac prikuplja ali i kako se planira trošiti
* Koji se oslovi obavljaju u Općini, što se financira i čime Općina upravlja
* Tko su proračunski korisnici
* Koji će se programi, aktivnosti i projekti provoditi i tko će ih provoditi
* Koliko se sredstava izdvaja za komunalnu, stambenu djelatnost i uređenje prostora, koliko za kulturu i sport odnosno za predškolski odgoj i obrazovanje, a koliko za socijalnu i zdravstvenu zaštitu stanovnika

**KAKO SUDJELOVATI U KREIRANJU PRORAČUNA?**

**U MALOM? roračun u malom? PRORAČUN U MALOM ?**

**GDJE NAĆI PRORAČUN? RORAČUNRAČUNU PIŠE? PRORAČUN? PRORAČUN?**

**U MALOM? roračun u malom? PRORAČUN U MALOM ?**

3.

2.

1.

Obrazac za sudjelovanje u izradi Proračuna Općine,

[www.opcina-viskovo.hr](http://www.opcina-viskovo.hr)

# PRORAČUN U MALOM



**ŠTO SE U OPĆINI RADI? PRORAČUN? RAČUNU PIŠE? PRORAČUN? PRORAČUN?**

**U MALOM? roračun u malom? PRORAČUN U MALOM ?**

U skladu sa zakonskim ovlastima u Općini se obavljaju poslovi

od lokalnog značaja kojima se neposredno ostvaruju potrebe

stanovnika Općina svih uzrasta i to:

* prostorno i urbanističko planiranje
* uređenje naselja i stanovanje
* komunalno gospodarstvo
* promet
* protupožarna i civilna zaštita
* zdravstvena zaštita
* briga o djeci
* odgoj i osnovno obrazovanje
* kultura
* socijalna skrb
* sport
* zaštita i unaprjeđenje okoliša

**TKO SU PRORAČUNSKI KORISNICI OPĆINE?**

Proračunski korisnici su ustanove čiji se rashodi za zaposlene i/ili materijalni rashodi osiguravaju u proračunu, a kojima je osnivač Općina, kojima je izvor prihoda proračun Općine u iznosu od 50% ili više te koji su navedeni u Registru proračunskih korisnika.

Proračunski korisnici čije je osnivač 100% Općina su:

* Dječji vrtić Viškovo,
* Knjižnica i čitaonica „Halubajska zora“,
* JU „Kuća halubajskega zvončara“.

Proračun Općine Viškovo je konsolidirani proračun jer uključuje i planirane prihodi proračunskih korisnika uključenih u lokalnu riznicu, a koje ostvaruju obavljanjem svoje djelatnosti i iz drugih izvora osim iz gradskog proračuna te svi njihovi rashodi. U Proračun Općine uključeni su i Mjesni odbor Marčelji, Vijeće srpske nacionalne manjine te Vijeće bošnjačke nacionalne manjine.

# PRORAČUN U MALOM

**KAKO SU RASPOREĐENA PRORAČUNSKA SREDSTVA PO RAZDJELIMA/GLAVAMA?**

U ukupnom proračunu za 2024. godinu, na proračunske korisnike odnosi se 11,15% planiranih sredstava od čega najviše na djelatnost Dječjeg vrtića Viškovo i to 7,24% ili 1.431.500,00 EUR. Za provedbu programa i aktivnosti Knjižnice i čitaonice Halubajska zora planirana su sredstva u iznosu od 174.700,00 EUR ili 0,83% plana, a za Javnu ustanovu Kuću halubajskega zvončara 653.660,00 EUR odnosno 3,09% plana Proračuna. Nadalje, 0,60% proračunskih sredstava ili 126.300,00 EUR odnosi se na predstavničko tijelo Općine i to: Općinsko vijeće, Mjesni odbor Marčelji, Vijeće srpske nacionalne manjine te Vijeće Bošnjačke nacionalne manjine. Za izvršno tijelo odnosno osnovne aktivnosti načelnice i zamjenika načelnice te obveznu proračunsku zalihu planirano je 89.500,00 EUR ili 0,42% proračunskih sredstava.

Najveći dio sredstava od 87,83% ili 18.585.100,00 EUR odnosi se na kapitalne i tekuće projekte koji se provode u cilju zadovoljavanja potreba stanovnika Općine.

# PRORAČUN U MALOM

**ŠTO SU: PRIHODI, PRIMICI, RASHODI, IZDACI PRORAČUNA?**

U Proračunu osim pojmova prihodi i rashodi postoje i pojmovi primici i

izdaci. Prihodi i rashodi koriste se u Računu prihoda i rashoda kad je

riječ o poslovanju te o prodaji i nabavi nefinancijske imovine.

Primici i izdaci koriste se u Računu financiranja kad je riječ o financijskoj

Prihodi i rashodi vezuju se uz nefinancijske transakcije, a primici i izdaci uz financijske transakcije.

imovini, zaduživanju i otplatama zajmova.

**PRIHODI I PRIMICI OPĆINE VIŠKOVO U 2024. GODINI**

Najznačajniji udio u strukturi prihoda Proračuna za 2024. godinu i to 46,13% čine porezni prihodi (porez na dohodak, porez na imovinu), a potom prihodi od upravnih i administrativnih pristojbi te prihodi po posebnim propisima (komunalna naknada, komunalni doprinos i dr.) s udjelom od 16,55%. Važan izvor financiranja čine i prihodi od pomoći od državnog i županijskog proračuna te temeljem prijenosa EU sredstava koji čine 8,39% ukupno planiranih prihoda.

Prihodi od prodaje nefinancijske imovine čine 5,91% prihoda Proračuna dok preostali prihodi (prihodi od prodanih proizvoda i roba, pruženih usluga i donacija te prihodi od kazni i upravnih mjera) čine ukupno 1,66% ukupnih prihoda i primitaka. Pored navedenih prihoda, u 2024. godini

# PRORAČUN U MALOM

planirani su i primici od zaduživanja s udjelom od 19,65%, a koji se odnose na financiranje izgradnje novog dječjeg vrtića i jaslica Viškovo te na modernizaciju sustava javne rasvjete Općine.

Tabelarni prikaz prihoda i primitaka u 2024. godini:

|  |  |  |
| --- | --- | --- |
| **PRIHODI I PRIMICI** | **IZNOS** | **POSTOTAK** |
| Prihodi od poreza | 9.762.000 € | 46,13% |
| Pomoći (državni proračun, županijski proračun, EU sredstva) | 1.774.500,00 € | 8,39% |
| Prihodi od imovine | 361.100,00 € | 1,71% |
| Prihodi od upravnih i administrativnih pristojbi, prihodi po posebnim propisima | 3.502.000,00 € | 16,55% |
| Prihodi od prodaje proizvoda i roba, pruženih usluga i donacija | 231.400,00 € | 1,09% |
| Kazne, upravne mjere i ostali prihodi | 120.000,00 € | 0,57% |
| Prihodi od prodaje nefinancijske imovine | 1.250.700,00 € | 5,91% |
| Primici od financijske imovine i zaduživanja | 4.159.000,00 € | 19,65% |
| **UKUPNI PRIHODI I PRIMICI** | **21.160.700,00 €** | **100%** |

# PRORAČUN U MALOM

Grafički prikaz prihoda i primitaka:

Prihodi proračuna mogu bi nenamjenski i namjenski. Nenamjenski se prihodi (prihodi od poreza, prihodi od upravnih i administrativnih pristojbi, prihodi od kazni) mogu koristiti za financiranje svih vrsta rashoda jer im namjena nije unaprijed utvrđena namjena korištenja.

Namjenski prihodi (pomoći, donacije, prihodi za posebne namjene – komunalna naknada i komunalni doprinos, vodni doprinos i sl.) prihodi od prodaje imovine i sl. te primici od financijske imovine i zaduživanja) mogu se koristiti isključivo prema unaprijed utvrđenoj namjeni korištenja propisanoj zakonskim ili podzakonskim propisima.

# PRORAČUN U MALOM

**RASHODI I IZDACI OPĆINE VIŠKOVO U 2024. GODINI**

Ukupni rashodi i izdaci Proračuna za 2024. godinu planirani su u iznosu od 21.160.700 EUR. U strukturi rashoda najveći udio od 40,40% odnosi se na rashode za nabavu nefinancijske imovine odnosno rashode za kapitalna ulaganja. Materijalni rashodi koji se najvećim dijelom odnose na rashode za tekuće i investicijsko održavanje objekata komunalne infrastrukture, energiju i komunalne usluge čine 16,94% ukupnog proračuna. Rashodi za zaposlene (plaće, doprinosi na plaće i druga materijalna prava zaposlenog dužnosnika - zamjenika načelnice (načelnica je volonter) i službenika u upravnim tijelima te u proračunskim korisnicima) čine 13,70% ukupnih rashoda, dok se 16,64% odnosi na naknade građanima i kućanstvima vezane uz predškolski odgoj, obrazovanje, brigu o djeci i starijim osobama te za socijalne i zdravstvene potrebe građana. Rashodi vezani uz subvencije, donacije, pomoći te ostali rashodi čine 8,07% proračuna. Izdaci za financijsku imovinu i otplatu zajmova iznose ukupno 3,81% plana za 2024. godinu, a vezani su uz izvore financiranja kapitalnih ulaganja.

|  |  |  |
| --- | --- | --- |
| **RASHODI I IZDACI** | **IZNOS** | **POSTOTAK** |
| Rashodi za zaposlene | 2.899.400,00 € | 13,70% |
| Materijalni rashodi | 3.584.300,00 € | 16,94% |
| Financijski rashodi | 93.800,00 € | 0,44% |
| Subvencije | 626.100,00 € | 2,96% |
| Pomoći u inozemstvo i unutar općeg proračuna | 37.700,00 € | 0,18% |
| Naknade građanima i kućanstvima na temelju osiguranja i druge naknade | 3.521.200,00 € | 16,64% |
| Ostali rashodi | 1.043.500,00 € | 4,93% |
| Rashodi za nabavu nefinancijske imovine | 8.548.900,00 € | 40,40% |
| Izdaci za financijsku imovinu i otplatu zajmova | 805.800,00 € | 3,81% |
| **UKUPNI RASHODI I IZDACI** | **21.160.700,00 €** | **100%** |

# PRORAČUN U MALOM

**RASPORED SREDSTAVA PO PROGRAMIMA / AKTIVNOSTIMA / PROJEKTIMA SPOREĐENA PRORAČUNSKA SREDSTVA PO RAZDJELIMA/GLAVAMA?**

|  |  |  |  |
| --- | --- | --- | --- |
| PROGRAM / AKTIVNOST / PROJEKT | 2024. | 2025. | 2026. |
| PREDŠKOLSKI ODGOJ I SKRB O DJECI   * Izgradnja i opremanje objekata predškolskog odgoja * Održavanje objekata predškolskog odgoja * Sufinanciranje smještaja djece u predškolskim ustanovama * Ostale pomoći obiteljima za djecu * Dječji vrtić Viškovo – aktivnosti, predškola, oprema, projekt Erasmus+ | 9.046.300,00 € | 4.612.600,00 € | 4.537.600,00 € |
| OBRAZOVANJE   * Izgradnja i opremanje školskih objekata * Javne potrebe iznad standarda u osnovnom obrazovanju * Javne potrebe iznad standarda u srednjem i visokom obrazovanju | 299.200,00 € | 299.200,00 € | 299.200,00 € |
| KULTURA I RELIGIJA   * Izgradnja i opremanje objekata u kulturi * Izgradnja i opremanje Kuće halubajskoga zvončara * Upravljanje i održavanje objekata kulture * Potpore javnim ustanovama u kulturi * Potpore udrugama u kulturi * Potpore vjerskim zajednicama * Ustanova Kuća halubajskega zvončara | 860.100,00 € | 646.300,00 € | 654.600,00 € |
| KNJIŽNIČNA DJELATNOST   * Knjižnica Halubajska zora – aktivnosti, oprema i knjižna građa | 174.700,00 € | 171.000,00 € | 171.000,00 € |
| SPORT, REKREACIJA I TEHNIČKA KULTURA   * Izgradnja i opremanje sportskih objekata * Upravljanje i održavanje sportskih objekata * Potpore sportašima i udrugama u sportu i rekreaciji | 371.100,00 € | 806.100,00 € | 436.100,00 € |
| SOCIJALNA, ZDRAVSTVENA I OBITELJSKA SKRB   * Pomoći obiteljima i kućanstvima za stanovanje * Ostale pomoći obiteljima i kućanstvima * Ostale pomoći starijim osobama * Potpore ustanovama i udrugama za starije osobe * Aktivnosti zdravstvene zaštite građana * Projekt Za sretnije djetinjstvo * Izgradnja i opremanje objekata socijalne, zdravstvene i obiteljske skrbi | 415.100,00 € | 413.100,00 € | 413.100,00 € |
| GOSPODARSTVO I POLJOPRIVREDA   * Potpore i poticaji za razvoj gospodarstva i poljoprivrede | 225.000,00 € | 225.000,00 € | 225.000,00 € |
| IZRADA DOKUMENATA PROSTORNOG UREĐENJA   * Izrada prostorno-planskih dokumenata * Razvoj geografskog informacijskog sustava | 99.200,00 € | 69.700,00 € | 69.700,00 € |
| UPRAVLJANJE I ODRŽAVANJE POSLOVNIH OBJEKATA   * Upravljanje i održavanje poslovnih objekata * Kapitalna ulaganja na poslovnim prostorima | 199.900,00 € | 202.900,00 € | 227.900,00 € |
| ODRŽAVANJE OBJEKATA KOMUNALNE INFRASTRUKTURE   * Održavanje javnih i nerazvrstanih prometnica * Održavanje javne rasvjete * Održavanje javnih površina * Održavanje i upravljanje mjesnim grobljem | 1.766.800,00 € | 1.548.600,00 € | 1.545.100,00 € |
| OSTALE KOMUNALNE DJELATNOSTI   * Aktivnosti ostalih komunalnih djelatnosti * Javni prijevoz * Gospodarenje otpadom * Protupožarna i civilna zaštita | 925.000,00 € | 920.800,00 € | 902.800,00 € |
| IZGRADNJA OBJEKATA I UREĐAJA KOMUNALNE INFRASTRUKTURE   * Izgradnja i rekonstrukcija prometnih objekata * Izgradnja i rekonstrukcija objekata javne rasvjete * Izgradnja, uređenje i opremanje javnih površina * Izgradnja, uređenje i opremanje groblja * Izgradnja vodovodne mreže | 3.965.500,00 € | 1.900.000,00 € | 2.078.000,00 € |
| RAZVOJ PODUZETNIČKIH ZONA   * Radna zona Marišićina * Radna zona Marinići | 43.800,00 € | 189.000,00 € | 1.205.000,00 € |

# PRORAČUN U MALOM

**PLAN I PROJEKCIJE PRORAČUNA 2024. – 2026. GODINE DJELIMA/GLAVAMA?**

Za provedbu svih tekućih i kapitalnih programa, aktivnosti i projekata u cilju zadovoljavanja potreba stanovnika Općine Viškovo sredstva se planiraju u Projekcijama Proračuna za razdoblje iduće dvije proračunske godine, odnosno 2025. i 2026. godinu.

|  |  |  |  |
| --- | --- | --- | --- |
| **OPIS** | **PLAN 2024.** | **PLAN 2025.** | **PLAN 2026.** |
| Ukupni prihodi i primici | 21.160.700,00 | 15.123.200,00 | 15.828.200,00 |
| Ukupni rashodi i izdaci | 21.160.700,00 | 15.123.200,00 | 15.828.200,00 |
| Višak/manjak iz prethodne godine | 0,00 | 0,00 | 0,00 |

PRORAČUN U MALOM

NJEGUJEMO TRADICIJU VIŠKOVA



**VIŠKOVO 2024. – 2026.**

 

BRINEMO O NAJMLAĐIMA: NOVA DJEČJA IGRALIŠTA, NOVI DJEČJI VRTIĆ VIŠKOVO

 POVEĆAMO KOMUNALNI STANDARD



ULAŽEMO U SPORTSKU INFRASTRUKTURU

INFRASTRUKTUR